open-index/open-wikipedia-markdown huggingface dataset:
কনিষ্ঠা

**কনিষ্ঠা** হল মানুষের হাতের সবচেয়ে ছোট আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল।

## পেশিসমূহ
নয়টি পেশি কনিষ্ঠাকে নিয়ন্ত্রণ করে:
তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:
* হাইপোথানার এমিনেঞ্চ:
** অপোনেন্স ডিজিটি মিনিমি পেশি
** এবডাক্টর মিনিমি ডিজিটি পেশি
** ফ্লেক্সর ডিজিটি মিনিমি পেশি
* দুইটি এক্সট্রিনসিক ফ্লেক্সরস:
** ফ্লেক্সর ডিজিটোরাম সুপারফিসিয়লিস
** ফ্লেক্সর ডিজিটোরাম প্রোফান্ডাস
* দুইটি এক্সট্রিন্সিক এক্সট্রেন্সরস:
** এক্সটেন্সর ডিজিটি মিনিমি পেশি
** এক্সটেন্সর ডিজিটোরাম
* দুইটি ইনট্রিন্সিক হাতের পেশি:
** চতুর্থ লুম্বিক্রাল পেশি
** তৃতীয় পালমার ইন্টারোসিয়াস পেশি
বিঃ দ্রঃ: হাতের দোরসাল ইন্টারোশেই এর সাথে কনিষ্ঠার কোন সংযোগ নেই।

## সাংস্কৃতিক তাৎপর্য
### বিভিন্ন অর্থে
থাম্ব|একটি কনিষ্ঠার শপথ
একটি কনিষ্ঠার শপথ ঠিক তখনই নেয়া হয় যখন দু'জন ব্যক্তির কনিষ্ঠার মিলন হয়। ঐতিহ্যগতভাবে, এটা মূলত বন্ধন। অর্থাৎ, যে শপথ ভেঙ্গে ফেলবে তাকে অবশ্যই তার কনিষ্ঠা কেটে ফেলতে হবে। আবার, জাপানি ইয়াকুজাদের মধ্যে যারা অপরাধ করে তাদের কনিষ্ঠা কেটে ফেলা হয়।  

### আংটি
কানাডীয় প্রকৌশলীদের মধ্যে এক ধরনের আংটি ব্যবহারের প্রচলন রয়েছে। এটি কনিষ্ঠায় পড়া হয়। আয়রন আংটিকে গর্বের বিষয় বলে মনে করা হয়।

যুক্তরাজ্যেও এমন আংটি রয়েছে।। অবশ্য বর্তমানে তা বিভিন্ন আঙুলে পরার প্রচলন চালু হয়েছে।

## তথ্যসূত্র

বিষয়শ্রেণী:আঙুল
বিষয়শ্রেণী:আঙ্গুল
বিষয়শ্রেণী:মানব শারীরস্থান
পায়রা তাপ বিদ্যুৎ কেন্দ্র

বাংলাদেশ-এর পটুয়াখালী জেলার কলাপাড়া উপজেলার ধানখালী ইউনিয়নে নির্মিত বিদ্যুৎ কেন্দ্রটি হলো **পায়রা তাপ বিদ্যুৎ কেন্দ্র**। বিদ্যুৎ কেন্দ্রটি যৌথভাবে চীনের *চায়না মেশিনারিজ কোম্পানি* এবং বাংলাদেশের *নর্থ-ওয়েস্ট পাওয়ার জেনারেশন কোম্পানি লিমিটেড* নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি। 

## কেন্দ্রের সক্ষমতা
এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে  ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়।  পুরোপুরি বন্ধ হওয়ার ২০ দিন পর ২৫ জুলাই ২৩  আবারও চালু হয় তাপবিদ্যুৎ কেন্দ্রটি।

## ইতিহাস
২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে *বাংলাদেশ-চায়না পাওয়ার কোম্পানি লিমিটেড (বিসিপিসিএল)* প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।

আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে **আলট্রা সুপার ক্রিটিক্যাল প্রযুক্তি** বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।

## তথ্যসূত্র

বিষয়শ্রেণী:বাংলাদেশের বিদ্যুৎ কেন্দ্র
বিষয়শ্রেণী:বাংলাদেশের জীবাশ্ম জ্বালানি বিদ্যুৎ কেন্দ্র
বিষয়শ্রেণী:বাংলাদেশের কয়লা চালিত বিদ্যুৎ কেন্দ্র
বিষয়শ্রেণী:বাংলাদেশে কয়লা
কলকাতার শেরিফ

**কলকাতার শেরিফ**, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে।
থাম্ব|শেরিফের দপ্তর, কলকাতা উচ্চ আদালত
শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।

অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন।

২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।

২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।

## এই পদে উল্লেখযোগ্য ব্যক্তিগণ
এই পদে বহাল থাকা ব্যক্তিগণের মধ্যে রয়েছেন:
* শেঠ আররাটুন আপকার ( কলকাতার প্রথম আর্মেনিয়ান শেরিফ )
* ম্যাকেরিচ জন।
* শ্রীমতি সুচিত্রা মিত্র এই পদের জন্য প্রথম নির্বাচিত নারী(২০০১)। 
* সুনীল গঙ্গোপাধ্যায়(২০০২)
* ব্যারন কেবল (১৯০৫)
* মহেন্দ্রলাল সরকার (১৮৮৭)
* রাজা দিগম্বর মিত্র (১৮১৭-১৮৭৯), রাজনীতিবিদ ও লেখক এবং প্রথম বাঙালি শেরিফ (১৮৭৪)
* মানেকজি রুস্তমজি, প্রথম ভারতীয় শেরিফ (১৮৭৩)
* জেমস McKilligin (১৮৪৬)
* ডেভিড হেয়ার (বিশ্বপ্রেমিক) (১৮৪০)
* জেমস ম্যাকে, ইনকেপের ১ম আর্ল
* জর্জ ইউল
* নলিন বিহারী সরকার, ১ম বাঙালি শেরিফ কলকাতা
* ডক্টর.কে. কে. এইচ. সিদ্দিকী (১৯৯১), পশ্চিমবঙ্গের গভর্নরের সাম্মানিক হৃদরোগ বিশেষজ্ঞ।
* সুনীল ঠাকুর (অস্থিবিশেষজ্ঞ)
* রঞ্জিত মল্লিক (অভিনেতা)

## তথ্যসূত্র




বিষয়শ্রেণী:কলকাতার প্রশাসন
বিষয়শ্রেণী:কলকাতা সরকার
কাটোয়া তাপবিদ্যুৎ কেন্দ্র

**কাটোয়া তাপবিদ্যুৎ কেন্দ্র** হল পশ্চিমবঙ্গএর কাটোয়ায় নির্মাণাধিন একটি কয়লা ভিত্তিক বিদ্যুৎ কেন্দ্র।বিদ্যুৎ কেন্দ্রটি নির্মাণ করছে এনটিপিসি।এর মোট উৎপাদন ক্ষমতা হবে ১৩২০ মেগাওয়াট।।এই বিদ্যুৎ কেন্দ্রটি এনটিপিসি নির্মাণ করছে আগামীতে বিদ্যুৎ এর চাহিদার কথা ভেবে।
## ইতিহাস
২০১০ সালে বাম আমলে কাটোয়া বিদ্যুৎ কেন্দ্রের জন্য ৫৫৬ একর জমি অধিগ্রহণ করা হয়।পড়ে আরও জমি অধিগ্রহণের কথা থাকলেও রাজ্যে সরকার বদলের পর সরকার জমি অধিগ্রহণ থেকে সরে আসে।ফলে এনটিপিসির ১৬০০ মেগাওয়াট বিদ্যুৎ কেন্দ্রটি ১৩২০ মেগাওয়াট করার কথা বলা হয়। কিন্তু এর জন্য ৮৫০ একর জমির প্রয়োজন ।রাজ্য সরকার ১৯৭ একর জমি দিতে রাজি হয়।বাকি জমি এনটিপিসিকে কিনতে হবে কৃষকের কাছ থেকে।৬৬০ মেগাওয়া্ট এর ২ টি ইউনিট এর প্রথমটির নির্মাণ শীগ্রই শুরু হবে।
## তথ্যসূত্র
 

বিষয়শ্রেণী:ভারতের বিদ্যুৎ কেন্দ্র
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
অজিত কুমার

**অজিত কুমার** (জন্ম: ১ মে ১৯৭১) হচ্ছেন একজন ভারতীয় চলচ্চিত্র অভিনেতা যিনি তামিল চলচ্চিত্রে অভিনয় করেন। তার অভিনয়ের সাথে উপরন্তু তিনি “২০০৪ সালে ব্রিটিশ ফরমুলা রেইসিং” এর ৩য় সিজনে *ফরমুলা ২* এর রেইসিং চালক হিসাবে অংশগ্রহণ করেন এবং ভারতের তৃতীয় সেরা মোটর গাড়ি চালকের স্বীকৃতি অর্জন করেন।
২০১৪ সালে “ফবর্স” ম্যাগাজিন সেরা ১০০ সেলিব্রেটির তালিকায় কুমারের নাম দেখা যায়।

## প্রাথমিক জীবন
অজিত কুমার ১৯৭১ সালের ১লা মে জন্মগ্রহণ করেন। তার পিতা হচ্ছেন কেরালা থেকে একজন মালায়লীয় এবং তার মা মোহিনী কলকাতার সিন্ধি জাতি থেকে। কুমার তার পিতা-মাতার একটি অলাভজনক সংস্থা “মোহিনী-মানি ফাউন্ডেশন” খুলেন স্ব-স্বাস্থ্যবিধি, নাগরিক চেতনা এবং শহুরে জীবনের টানাটানি নিয়ে সচেতন করার জন্য।. কুমার তিন ভাইয়ের মধ্যে ২য়। তার আরো দুটো জমজ বোন ছিল যারা বাল্যকালে মারা গিয়েছে।

## রেইসিং জীবন
থাম্ব|অজিত কুমার ফাইনাল রাউন্ড শেষ করছেন চেন্নাইয়ের রেসিং সিরিজ এমআরএফ এ
কুমার একজন রেইস ড্রাইভার হয়ে সারা ভারত ঘুরে বেড়ান মুম্বই, চেন্নাই এবং দিল্লিতে বিভিন্ন প্রতিযোগিতায় অংশগ্রহণের মাধ্যমে। তিনি ভারতীয় অল্প রেসারদের মধ্যে একজন যিনি আন্তর্জাতিক প্রতিযোগিতায় অংশগ্রহণ করেছেন। জার্মানি এবং মালেয়েশিয়াসহ তিনি বিভিন্ন দেশে রেইস প্রতিযোগিতায় অংশগ্রহণ করেন। তিনি ২০০৩ সালের ফরমুলা এশিয়া বিএমডব্লিউ চ্যাম্পিয়নশিপে চালিয়েছেন। ২০১০ সালে তিনি ফরমুলা ২ চ্যাম্পিয়নশিপেও রেইস করেন অন্যান্য দুই ভারতীয় রেইসার আরমান ইব্রাহিম এবং পার্থিব সুরেশওয়ারেন এর সাথে।

## ব্যক্তিগত জীবন
১৯৯৯ সালে “ওমরকালাম” ছবি শুটিং এর সময় অজিত তার সহ-অভিনেত্রী শালিনীর সাথে ডেট শুরু করেন। সেসময় পত্রিকাগুলোতে তাদের খবরগুলো নিত্যদিনের বিষয় হয়ে উঠে। অজিত ১৯৯৯ সালের জুনে শালিনীকে বিয়ের প্রস্তাব করেন এবং শালিনী তার পরিবারের মতামতে রাজি হন। ২০০০ সালের এপ্রিলে তাদের বিবাহ চেন্নাইয়ে অনুষ্ঠিত হয়। ২০০৮ সালের ৩ জানুয়ারি চেন্নাইয়ে তাদের মেয়ে আনুষ্কা জন্মগ্রহণ করে  এবং ২০১৫ সালের মার্চের ২ তারিখ তাদের দ্বিতীয় সন্তান ছেলে আদ্ভিক জন্মগ্রহণ করে। শালিনীর সাথে অজিতের বিয়ের ফলে অভিনেতা রিচার্ড রিশি এবং অভিনেত্রী শামিলী অজিতের শালক এবং শালিকা হন।

## চলচ্চিত্রসমূহ

## পুরস্কার এবং সম্মাননা
তামিলনাড়ু রাজ্য চলচ্চিত্র পুরস্কার, ফিল্মফেয়ার পুরস্কার দক্ষিণ সহ মোট ২২টি চলচ্চিত্র পরুস্কার জিতেছেন এবং আরো ৩৩টিতে মনোনীত হয়েছেন।

### সম্মাননা
২০০০ এবং ২০০৯ সালে অজিত কুমার “কালাইমামানি” সম্মাননায় ভূষিত হয়েছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তামিল ক্রীড়াবিদ
বিষয়শ্রেণী:তেলুগু চলচ্চিত্র অভিনেতা
কিয়ানুশ রোস্তামি

**কিয়ানুশ রোস্তামি** (; জন্ম: ২৩ জুলাই, ১৯৯১) ইয়ারসেন অঞ্চলের কারমানশাহ প্রদেশের এসলামাবাদ-ই-গর্বে জন্মগ্রহণকারী বিশিষ্ট ইরানি কুর্দি অলিম্পিক ভারোত্তোলক। ২০১৬ সালের রিও অলিম্পিকে ইরান দলের অন্যতম সদস্য ছিলেন তিনি। ৮৫ কেজি বিষয়শ্রেণীতে অংশ নিয়ে প্রথম স্থান দখল করে স্বর্ণপদক জয় করেন। পাশাপাশি ৩৯৬ কেজি ভারোত্তোলন করে নতুন বিশ্বরেকর্ড স্থাপন করেন তিনি। এছাড়াও লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ব্রোঞ্জপদক লাভ করেন তিনি। রোস্তামি ক্লিন এন্ড জার্ক বিভাগে অলিম্পিক রেকর্ড এবং সর্বমোট উত্তোলন করে বিশ্বরেকর্ডের অধিকারী হন। কোচবিহীন অবস্থায় নিজেই প্রশিক্ষণ নেন তিনি।

## খেলোয়াড়ী জীবন
২০১১ সালে বিশ্ব ভারোত্তোলন চ্যাম্পিয়নশীপে পুরুষদের ৮৫ কেজি বিষয়শ্রেণীতে স্বর্ণপদক লাভ করেন। ২০১২ সালের গ্রীষ্মকালীন অলিম্পিকে ব্রোঞ্জপদক জয় করেন তিনি। পুরুষদের ৮৫ কেজি বিষয়শ্রেণীতে তিনি সর্বমোট ৩৮০ কেজি উত্তোলন করেন। জুন, ২০১৬ সালে জানা যায় যে, রৌপ্যপদক বিজয়ী আপ্তি অখাদভের নমুনা পরীক্ষায় নেতিবাচক ফলাফল আসায় পদকপ্রাপ্তি থেকে বঞ্চিত হবার সম্ভাবনা রয়েছে। ফলে তার পদকের পরিবর্তে রোস্তামি’র রৌপ্যপদক প্রাপ্তি ঘটতে পারে।

২০১৬ সালে ইরানের তেহরানে অনুষ্ঠিত ফজর কাপে প্রতিদ্বন্দ্বিতা করেন। নিজ ওজন শ্রেণীতে ক্লিন এন্ড জার্কে ২২০ কেজি উত্তোলন রেকর্ড ভঙ্গ করেন। এছাড়াও সর্বমোট ৩৯৫ কেজি তুলে নতুন রেকর্ড গড়েন।

২০১৬ সালের রিও অলিম্পিকে ৮৫ কেজি বিষয়শ্রেণীতে ইরানের প্রতিনিধিত্ব করেন তিনি। ক্লিন এন্ড জার্ক বিভাগে অল্প কয়েক মিনিট পূর্বে তিয়ান তাওয়ের গড়া ২১৭ কেজির সাথে যৌথভাবে অলিম্পিক রেকর্ড গড়েন এবং সর্বমোট ৩৯৬ কেজি তুলে বিশ্বরেকর্ডের অধিকারী হন।

## তথ্যসূত্র

## আরও দেখুন
* ভারোত্তোলন
* নিজাত রহিমভ
* ২০১৬ গ্রীষ্মকালীন অলিম্পিকে সৃষ্ট বিশ্ব ও অলিম্পিক রেকর্ডসমূহ

## বহিঃসংযোগ

*Profile 
*IWF 
*Facebook Page

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানি কুর্দি
বিষয়শ্রেণী:ইরানের অলিম্পিক ভারোত্তোলক
বিষয়শ্রেণী:২০১২ গ্রীষ্মকালীন অলিম্পিকের ভারোত্তোলক
বিষয়শ্রেণী:২০১৬ গ্রীষ্মকালীন অলিম্পিকের ভারোত্তোলক
বিষয়শ্রেণী:অলিম্পিকে ইরানের স্বর্ণপদক বিজয়ী
বিষয়শ্রেণী:অলিম্পিকে ইরানের ব্রোঞ্জপদক বিজয়ী
বিষয়শ্রেণী:ভারোত্তোলনে অলিম্পিক পদক বিজয়ী
বিষয়শ্রেণী:২০১০ এশিয়ান গেমসের ভারোত্তোলক
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:কুর্দি ক্রীড়াবিদ
বিষয়শ্রেণী:ইয়ারসানীয়
বিষয়শ্রেণী:২০১৪ এশিয়ান গেমসের ভারোত্তোলক
বিষয়শ্রেণী:ভারোত্তোলনে এশিয়ান গেমসের পদক বিজয়ী
বিষয়শ্রেণী:এশিয়ান গেমসে ইরানের রৌপ্যপদক বিজয়ী
বিষয়শ্রেণী:পুরুষ ভারোত্তোলক
বিষয়শ্রেণী:বিশ্ব ভারোত্তোলন চ্যাম্পিয়নশিপের পদক বিজয়ী
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২১শ শতাব্দীর ইরানি পুরুষ ক্রীড়াবিদ
ডাব্লিউডাব্লিউই ট্যাগ টিম চ্যাম্পিয়নশিপ

**ডাব্লিউডাব্লিউই ট্যাগ টিম চ্যাম্পিয়নশিপ** ডাব্লিউডাব্লিউইর পেশাদারি কুস্তির একটি চ্যাম্পিয়নশিপ। এটি *[[ডাব্লিউডাব্লিউই র|র]]*-এর ডাব্লিউডাব্লিউই ট্যাগ টিম চ্যাম্পিয়নশিপের বিপরীত একটি চ্যাম্পিয়নশিপ। তৎকালীন *[[ডাব্লিউডাব্লিউই স্ম্যাকডাউন|স্ম্যাকডাউনের]]* মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশিপটির ঘোষণা দেন এবং ২৩শে আগস্ট ২০১৬-এ *[[ডাব্লিউডাব্লিউই স্ম্যাকডাউন|স্ম্যাকডাউনে]]* তিনি এই চ্যাম্পিয়নশিপটি উন্মোচন করেন। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই ট্যাগ টিম চ্যাম্পিয়নশিপ -কে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে।

## চ্যাম্পিয়নশিপ ইতিহাস
### রাজত্ব

## মোট রাজত্ব
 ,  অনুযায়ী,

### দলগতভাবে

### এককভাবে

## তথ্যসূত্র

## বহিঃসংযোগ

বিষয়শ্রেণী:ডাব্লিউডাব্লিউই স্ম্যাকডাউন
বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:ডাব্লিউডাব্লিউইর ট্যাগ টিম চ্যাম্পিয়নশিপ
উইমেন্স ওয়ার্ল্ড চ্যাম্পিয়নশিপ (ডাব্লিউডাব্লিউই)

**ডাব্লিউডাব্লিউই উইমেন্স চ্যাম্পিয়নশিপ** হলো ডাব্লিউডাব্লিউই-এর একটি পেশাদারি কুস্তি চ্যাম্পিয়নশিপ। এটি বর্তমানে *[[ডাব্লিউডাব্লিউই স্ম্যাকডাউন|স্ম্যাকডাউন]]* ব্রান্ডের অধীনে রয়েছে। এটি ডাব্লিউডাব্লিউই এর প্রধান রোস্টারের জন্য দুটি মহিলাদের ওয়ার্ল্ড চ্যাম্পিয়নশিপের, সাথে র- এ উইমেন্স ওয়ার্ল্ড চ্যাম্পিয়নশিপের একটি। বর্তমান চ্যাম্পিয়ন হলেন বেকি লিঞ্চ , যিনি তার পঞ্চম রাজত্বে রয়েছেন। ২২শে এপ্রিল, ২০২৪-এ র- এর পর্বে ১৫-মহিলা ব্যাটল রয়্যালে লিভ মরগানকে শেষ করে এলিমিনেট করে তিনি শূন্য চ্যাম্পিয়নশিপটি জিতেছিলেন । আগের চ্যাম্পিয়ন রিয়া রিপলিকে চোটের কারণে চ্যাম্পিয়নশিপ ত্যাগ করতে হয়েছে।

## চ্যাম্পিয়নশিপ ইতিহাস
### রাজত্ব

### উদ্বোধনী চ্যাম্পিয়নশিপ ম্যাচ

## তথ্যসূত্র

## বহিঃসংযোগ
* অফিসিয়াল নারী ওয়ার্ল্ড টাইটেলর ইতিহাস

বিষয়শ্রেণী:ডাব্লিউডাব্লিউই স্ম্যাকডাউন
বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:ডাব্লিউডাব্লিউইর নারী চ্যাম্পিয়নশিপ
চট্টগ্রাম বিদ্যুৎ কেন্দ্র

**চট্টগ্রাম বিদ্যুৎ কেন্দ্র** বা **রাউজান তাপবিদ্যুৎ কেন্দ্র** হলো বাংলাদেশের একটি গ্যাসচালিত তাপ বিদ্যুৎ কেন্দ্র। এটি বাংলাদেশ বিদ্যুৎ উন্নয়ন বোর্ড দ্বারা পরিচালিত ও এর মালিকানাধীন। চট্টগ্রাম শহর থেকে ২৫ কিলোমিটার (১৬ মাইল) উত্তর-পূর্বে চট্টগ্রাম-কাপ্তাই মহাসড়কের দক্ষিণ দিকে চট্টগ্রাম জেলা রাউজান উপজেলায় অবস্থিত। এখানে দুটি ইউনিট এর উৎপাদন ক্ষমতা ২১০ মেগাওয়াট করে (২×২১০)। ফেণী গ্যাস ক্ষেত্র থেকে এই বিদ্যুৎ কেন্দ্রে গ্যাস সরবরাহ করা হয়।

## ইতিহাস
১৯৯০ সালে বিদ্যুৎ কেন্দ্রটির নির্মাণ শুরু হয়। ১৯৯৩ সালে এর নির্মাণ শেষ হয়। চীনের জাতীয় যন্ত্রপাতি ও সরঞ্জাম আমদানি ও রপ্তানি কর্পোরেশনের সহযোগিতায় বিদ্যুৎ কেন্দ্রটি নির্মিত হয়।

## প্রযুক্তিগত বৈশিষ্ট্য
২০০০ মেগাওয়াট বিদ্যুৎ কেন্দ্র এবং ১৮০ মেগাওয়াট বিদ্যুৎ উৎপাদনের ক্ষমতা দিয়ে দুটি অভিন্ন গ্যাস-চালিত ইউনিট  এই বিদ্যুৎ কেন্দ্রে রয়েছে।

## তথ্যসূত্র

বিষয়শ্রেণী:বাংলাদেশের বিদ্যুৎ কেন্দ্র
আকাশবাণী মৈত্রী

**আকাশবাণী মৈত্রী** বাংলা ভাষার একটি বহির্দেশীয় রেডিও স্টেশন। বাংলাদেশ ও পশ্চিমবঙ্গের বাংলা ভাষাভাষীদের জন্য এই সম্প্রচার পরিসেবা চালু করে ভারতের সরকারি বেতার সংস্থা ‘অল ইন্ডিয়া রেডিও’। এজন্য পশ্চিমবঙ্গের হুগলি জেলার চুঁচুড়াতে এক হাজার মেগাওয়াট সম্পন্ন ট্রান্সমিটার বসানো হয় ফলে এটির সম্প্রচার পশ্চিমবাংলা ছাড়াও বাংলাদেশ থেকে শোনা যায়।

## ইতিহাস
২০১৫ সালের জুনে ভারতের প্রধানমন্ত্রী নরেন্দ্র মোদির বাংলাদেশ সফরকালে পশ্চিমবঙ্গ ও বাংলাদেশের বিষয়বস্তু নিয়ে একটি রেডিও চ্যানেল প্রতিষ্ঠার বিষয় আলোচনা হয়। পরবর্তীতে ভারতের তথ্য ও সম্প্রচার মন্ত্রক এই রেডিও স্টেশন চালুর সিদ্ধান্ত নেয়। ২৩ আগস্ট ২০১৬ সালের ভারতীয় রাষ্ট্রপতি প্রণব মুখোপাধ্যায় কলকাতার রাজভবন থেকে আনুষ্ঠানিকভাবে এই চ্যানেলের উদ্বোধন করেন।

## অনুষ্ঠানমালা
এই স্টেশন প্রতিদিন দুইভাগে ১৬ ঘণ্টা করে বাংলা অনুষ্ঠানমালা প্রচারিত করে।
;প্রচারের সময়
:পশ্চিমবাংলার সময়
* ০৬:০০ – ১৪:৩০
* ১৫:৩০ – ২৩:০০

## তথ্যসূত্র

বিষয়শ্রেণী:ভারতের রেডিও স্টেশন
বিষয়শ্রেণী:২০১৬-এ প্রতিষ্ঠিত
বিষয়শ্রেণী:বেতার
বেলপাহাড়ি

**বেলপাহাড়ি** ঝাড়গ্রাম জেলার বিনপুর –২ ব্লকের এর একটি গ্রাম।এই গ্রামটি একসময় মাওবাদি উপদ্রপ এলাকা ছিল।বর্তমানে রাজ্য সরকার বেলপাহাড়িকে একটি পর্যটন কেন্দ্র হিসেবে গড়ে তুলেছে।এখানে পর্যটন দপ্তরের একটি বাংলো রয়েছে।

## তথ্যসূত্র

 

ঝাড়গ্রাম পর্যটন
বেলপাহাড়ী পর্যটন
বিষয়শ্রেণী:পশ্চিমবঙ্গের পর্যটন কেন্দ্র
বিষয়শ্রেণী:ঝাড়গ্রাম জেলার গ্রাম
মহম্মদ আনস

**মহম্মদ আনস ইয়াহিয়া** (জন্ম ১৭ সেপ্টেম্বর ১৯৯৪) একজন ভারতীয় দৌড়বিদ। যিনি ৪০০ মিটার ইভেন্টে অংশগ্রহণ করেন। ২০১৮ জাকার্তা, এশিয়ান গেমসে তিনি পুরুষদের ৪০০ মিটারে রৌপ্য পদক জিতেছেন সময় নিয়েছেন ৪৫.৬৯ সেকেন্ডে।

## ক্যারিয়ার
থাম্ব|মহম্মদ আনস ইয়াহিয়া
আনস ২০১৬ গ্রীষ্মকালীন অলিম্পিক-এ ৪০০ মিটার এবং ৪ x ৪৪০ মিটার রিলে এই দুই বিভাগে অংশগ্রহণ করেছিলেন এবং ২০১৮ সালে, কুইন্সল্যান্ডের গোল্ড কোস্টে অনুষ্ঠিত কমনওয়েলথ গেমসে, তিনি 
চতুর্থ হলেও (৪৫.৩১) সময় করে জাতীয় রেকর্ড গড়েন।

আনস, ২০১৬ সালের জুলাই-এ, পোল্যান্ডে-এর পোলিস অ্যাথলেটিক চ্যাম্পিয়নশিপে ৪০০ মিটার দৌড়ে ৪৫:৪০ সেকেন্ডে জাতীয় রেকর্ড ভেঙ্গে অলিম্পিকের জন্য যোগ্যতা অর্জন করেন এবং মিলখা সিং (১৯৫৬ ও ১৯৬০) এবং কে. এম. বিনু (২০০৪) পরে অলিম্পিকে ৪০০ মিটার ইভেন্ট জন্য যোগ্যতা অর্জনকারী তৃতীয় ভারতীয় ক্রীড়াবিদ হন।.

২০১৬ তে আনস বাঙ্গালুরুতে, ৪ x ৪০০ মিটার রিলে ইভেন্টের সদস্য হয়ে জাতীয় রেকর্ড ভাঙ্গতে সাহায্য করেন এবং তারা অলিম্পিকের জন্য নির্বাচিত হয়েছিল। আনস সহ আরো তিনজন কুন্হু মহম্মদ, আয়াসামি ধারুন এবং অরোকিয়া রাজীব ৩:০০:৯১ মিনিটে নতুন একটি জাতীয় রেকর্ড তৈরি করেন এবং চার সপ্তাহ আগে তুরস্কে করা নিজেদের ৩:০২:১৭ মিনিটে পুনর্বিন্যাস করে। এই কৃতির জন্য আন্তর্জাতিক স্তরে তাদেরকে ১৩তম স্থানে উঠতে সহায়তা করে। তিনি ভারতীয় গ্র্যান্ড প্রিক্সে ৪৫.৩২ সেকেন্ড সময় নিয়ে বাহামাতে আইএএএফ ওয়ার্ল্ড রিলে ইভেন্টে জন্য যোগ্যতা অর্জুন করেছিলেন।

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোলাম জেলার ব্যক্তি
বিষয়শ্রেণী:ভারতীয় পুরুষ স্প্রিন্টার
বিষয়শ্রেণী:কেরলের মল্লক্রীড়াবিদ
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কোল্লাম জেলার ব্যক্তি
বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:অর্জুন পুরস্কার প্রাপক
বিষয়শ্রেণী:২০২২ এশিয়ান গেমসের পদক বিজয়ী
ঝাড়গ্রাম মহকুমা

**'ঝাড়গ্রাম মহকুমা** হল ভারতের পশ্চিমবঙ্গ রাজ্যের ঝাড়গ্রাম জেলার অন্তর্গত একটি মহকুমা। ২০১৭ সালের ৪ এপ্রিল পশ্চিম মেদিনীপুর জেলা বিভাজিত হয়ে ঝাড়গ্রাম জেলা গঠিত হলে এই মহকুমাটি উক্ত জেলার অন্তর্ভুক্ত হয়।

এই মহকুমাটি ঝাড়খণ্ড সীমান্তে অবস্থিত।এই মহকুমার মোট  আয়তন ৫৩৯.৪৬ বর্গকিলোমিটার।এই মহকুমায় মোট ৮ টি সমষ্ঠি উন্নয়ন ব্লক রয়েছে।ব্লক গুলি হল-  বীনপুর-১,বীনপুর-২,জামবোনি,গোপীবল্ফপুর-১,গোপীবল্ফপুর-২,ঝাড়গ্রাম।এই মহকুমার হাসপাতালটিকে বর্তমানে জেলা হাসপাতালে উন্নিত করা হয়েছে।ঝাড়গ্রাম মহকুমা নিয়ে পুলিশ জেলা গঠিত হয়েছে।বর্তমানে এই মহকুমাকে একটি জেলায় উন্নিত করার কথা রয়েছে।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:ঝাড়গ্রাম জেলা
হাসিবুর রেজা কল্লোল

**হাসিবুর রেজা কল্লোল** হচ্ছেন একজন বাংলাদেশী চলচ্চিত্র পরিচালক, প্রযোজক, চিত্রনাট্যকার, ও সংংবাদ প্রযোজক। তিনি শাকিব খান ও পাওলি দাম অভিনীত সত্তা চলচ্চিত্রটি পরিচালনার জন্য পরিচিত লাভ করেন।

## প্রাথমিক জীবন
কল্লোল বাংলাদেশের যশোর জেলার ঘুরুলিয়া গ্রামে জন্মগ্রহণ করেন। তার পিতার নাম আব্দুর রাজ্জাক ও মাতার নাম হাসিনা মমতাজ হাসি। তিনি যশোর মিউনিসিপ্যাল  প্রিপারেটরি উচ্চ বিদ্যালয় থেকে মাধ্যমিক পাশ করেন, এরপর তিনি যশোর ক্যান্টমেন্ট কলেজ থেকে উচ্চমাধ্যমিক পাশ করেন। পরে তিনি জাতীয় বিশ্ববিদ্যালয় থেকে কলা বিভাগ থেকে স্নাতক ডিগ্রী অর্জন করেন।

## ব্যক্তিগত জীবন
হাসিবুর রেজা কল্লোল বিয়ে করেন জেসমিন আখতার বিথীকে। এই দম্পত্তির সত্তা রেজা ও শিল্প রেজা নামে দুই সন্তান রয়েছে।

## কর্মজীবন
তিনি আলোকচিত্রী হিসেবে দৈনিক প্রথম আলোতে কর্মজীবন শুরু করেন। এরপর তিনি বিভিন্ন সংবাদ মাধ্যমে আলোকচিত্রী ও সংবাদ প্রযোজক হিসেবে কাজ করেন। তারমধ্যে উল্লেখযোগ্য গণমাধ্যম যেমন একুশে টেলিভিশন, বাংলাভিশন, বৈশাখী টেলিভিশন প্রভৃতি। পাশাপাশি তিনি টেলিভিশন নাটক ও নাটকের চিত্রনাট্য এবং পূর্ণদৈর্ঘ্য চলচ্চিত্র নির্মাণ  শুরু করেন। *[[অন্ধ নিরাঙ্গম]]*, *[[সত্তা (চলচ্চিত্র)|সত্তা]]* বিশেষভাবে উল্লেখযোগ্য। *[[সত্তা (চলচ্চিত্র)|সত্তা]]* চলচ্চিত্রে বাংলাদেশী সুপারস্টার শাকিব খান ও ভারতীয় অভিনেত্রী পাওলি দাম অভিনয় করেন । বর্তমানে তিনি বাংলাদেশী টিভি চ্যানেল জি.টি.ভি. তে এবং অগ্রণী বাংলাদেশী সংবাদপত্র সংস্থা "ডেইলি স্টার" এ গুরুত্বপূর্ণ পদে কর্মরত রয়েছেন।

## চলচ্চিত্র
* *অন্ধ নিরাঙ্গম* (২০১০)
* *[[সত্তা (চলচ্চিত্র)|সত্তা]]* (২০১৭)
* *[[কবি (চলচ্চিত্র)|কবি]]* (ঘোষিত)

## পুরস্কার

* ১১ তম জাতীয় পুরস্কার (আলোকচিত্রে)
* অন্ধ নিরাঙ্গম জন্য '১৪ তম টেলিসিনে অ্যাওয়ার্ড' লাভ করেছেন।
* অন্ধ নিরাঙ্গম এর জন্য বাংলাদেশ কালচারাল রিপোর্টার্স এসোসিয়েশন সম্মাননা
*সত্তা'র জন্য ষষ্ঠ বেঙ্গল ইয়ুথ এ্যাওয়ার্ড, কলকাতা 
*  BTEF ভ্রমণ মূলক পুরস্কার অর্জন করেছেন।
* আজতক ফিল্ম এচিভারস এ্যাওয়ার্ড, বেস্ট ডিরেক্টর, মুম্বই
* বাচসাস সুবর্ণজয়ন্তী চলচ্চিত্র পুরস্কার: হাসিবুর রেজা কল্লোল "সত্তা" ছায়াছবির জন্য শ্রেষ্ঠ পরিচালকের পুরস্কার লাভ করেন। উল্লেখ্য তার "সত্তা" চলচ্চিত্র  আরো পাঁচটি বিভাগে বাচসাস পুরস্কার অর্জন করে ।  শ্রেষ্ঠ অভিনেতা: শাকিব খান, শ্রেষ্ঠ সংগীত পরিচালক : বাপ্পা মজুমদার, শ্রেষ্ঠ গায়ক: জেমস, শ্রেষ্ঠ গায়িকা: মমতাজ, শ্রেষ্ঠ অভিনেত্রী (পার্শ্ব চরিত্রে): নাসরিন
* রিমঝিম মধুর সঙ্গীত পুরস্কার : পরিচালক হিসেবে (সত্তা)

## তথ্যসূত্র





## বহিঃসংযোগ

* 

বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:যশোর জেলার ব্যক্তি
আয়াসামী ধারুন

আয়াসামী ধারুন (জন্ম ৩১ডিসেম্বর ১৯৯৬)একজন ভারতীয় ক্রীড়াবীর যিনি ৪০০মিটার দৌড় এবং ৪০০ মিটার হার্ডল বিভাগে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে নির্বাচিত হন.

## প্রথম জীবন
তিরুপ্পুর জেলার অভিনাষীর কাছাঁকাছি রাভুথামপালায়াম গ্রামে ৩১ডিসেম্বর ১৯৯৬ সালে ধারুন জন্মগ্রহণ করেন. যখন তিনি চতুর্থ শ্রেণীতে তখন তার বাবা যক্ষ্মা রোগে মারা যান. ধারুনের মা একজন স্কুল শিক্ষিকা যদিও তার বোন তামিলনারু  হয়ে ভলিবল খেলেন.

ধারুন বি.এ পড়েন কর্ণাটকের

মুদাবিড্রির আলভার আর্টস কলেজ থেকে. দশম শ্রেণীর পর্যন্ত তিনি তমিলনাড়ুর হয়ে খোখো খেলতেন এরপর তিনি নিজেকে দৌড়বীর হিসাবে প্রতিষ্ঠিত করেন.

## পেশাগত জীবন
ধারুন ৪০০মিটার হার্ডল দৌড়ে গুয়াহাটীর ২০১৬ সাউথ এশিয়া গেমসে ৫০.৫৪সেকেন্ডে জিতে সোনার পদক জয় করেন. এবং শেষ মুহূর্তে ০.০৩সেকেন্ডে তার সহকর্মী ভারতীয় জীথিন পাল তাকে ছাড়িয়ে যান. 
2016 এর জুলাই মাসে তিনি বাঙ্গালোরে জাতীয় ৪x৪০০মিটার রিলে রেসে একটি নতুন রেকর্ড ভাঙ্গেন এবং অলিম্পিকে যাওয়ার যোগ্যতা অর্জন করেন. ধারুন সহ আরো তিনজন মহম্মদ আনস, কুন্হু মহম্মদ এবং অরোকিয়া রাজীব তুরস্ক যাওয়ার চার সপ্তাহ আগে ৩:০২:১৭ মিনিটে নতুন করে নিজেরাই একটি জাতীয় রেকর্ড তৈরি করেন। এই কর্মক্ষমতা আন্তর্জাতিক স্তরে তাদেরকে ১৩তম স্থানে উঠে যেতে সহায়তা করে। 1964এবং 2000 সালের পর এটাই তৃতীয় পুরুষ রিলে দল যাঁরা অলিম্পিকে অংশ নেন.

## তথ্যসূত্র

## বহিঃসংযোগ সুত্র

* আই.এ.এ.এই প্রোফাইল
* রিও ২০১৬ প্রোফাইল 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তিরুপুর জেলার ব্যক্তি
বিষয়শ্রেণী:ভারতীয় পুরুষ স্প্রিন্টার
বিষয়শ্রেণী:তামিলনাড়ুর মল্লক্রীড়াবিদ
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:তামিল ক্রীড়াবিদ
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:কমনওয়েলথ গেমসে ভারতের প্রতিযোগী
আবদুল্লাহ-আল-মাহমুদ

**আবদুল্লাহ-আল-মাহমুদ** (জন্ম: ১৬ জুলাই, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল্লাহ-আল-মাহমুদের জন্ম শেরপুর জেলার শ্রীবরদী উপজেলার কাকিলাকুড়া গ্রামে। তিনি পেশায় চিকিৎসক। বেসরকারি একটি মেডিকেল কলেজে অধ্যাপনা করেন। তার বাবার নাম মফিজল হক এবং ময়ের নাম রোকেয়া হক। তার স্ত্রীর নাম কামরুন্নেসা। তাদের দুই মেয়ে এক ছেলে। 

## কর্মজীবন
আবদুল্লাহ-আল-মাহমুদ ১৯৭১ সালে ময়মনসিংহ মেডিকেল কলেজের চতুর্থ বর্ষের ছাত্র ছিলেন। মুক্তিযুদ্ধ শুরু হলে তিনি স্থানীয় প্রতিরোধ যোদ্ধাদের সঙ্গে যোগ দেন। পরে তাদের সঙ্গে ভারতের ঢালুতে আশ্রয় নেন। এখানে তারা নিজেদের চেষ্টায় একটা প্রশিক্ষণকেন্দ্র গড়ে তোলেন।

## মুক্তিযুদ্ধে ভূমিকা
১৯৭১ সালের জুন মাসের পর ভারতের ঢালু এলাকায় আনুষ্ঠানিক প্রশিক্ষণ শুরু হয় আবদুল্লাহ-আল-মাহমুদ এবং দলে থাকা অন্যান্যদের। আগস্ট মাসে তাকে ১১ নম্বর সেক্টরের ঢালু সাব-সেক্টরের অধিনায়ক হিসেবে দায়িত্ব দেওয়া হয় আবদুল্লাহ-আল-মাহমুদকে। এই সাব-সেক্টরের অপারেশনাল এলাকা ছিল হালুয়াঘাট, ঢালু, ময়মনসিংহ সড়ক পর্যন্ত। এসব এলাকায় আগস্ট মাস থেকে অনেক যুদ্ধ হয়। এর তিনি সরাসরি অংশ নেন। ১৯৭১ সালের ৩ অক্টোবর ছিলো রোজার মাসে ময়মনসিংহ জেলার হালুয়াঘাট উপজেলার তেলিখালীতে ছিলো পাকিস্তানিদের দুর্ভেদ্য একটি ঘাঁটি। তেলিখালী বাংলাদেশ-ভারত সীমান্তবর্তী গ্রাম। প্রতিরক্ষায় ছিল পাকিস্তানি সেনাবাহিনী ৩৩ পাঞ্জাব রেজিমেন্টের ১২৫ জনসহ রেঞ্জার্স ও রাজাকার। সব মিলিয়ে প্রায় ২৩৭ জন। দূরে বাঘাইতলীতে ছিল তাদের গোলন্দাজ বাহিনীর একটি দল। সেদিন রাত সাড়ে তিনটায় একসঙ্গে গর্জে উঠল শত শত অস্ত্র। গুলি-গোলার শব্দে গোটা এলাকা প্রকম্পিত। চারদিকে বারুদের উৎকট গন্ধ। ‘জয় বাংলা’ স্লোগান দিতে দিতে মুক্তিযোদ্ধারা এগিয়ে যাচ্ছেন শত্রুর বাংকার লক্ষ্য করে। তাদের সঙ্গে আছে মিত্রবাহিনীর রাজপুত রেজিমেন্ট। সব মিলিয়ে প্রায় ৮০০ জন। আবদুল্লাহ-আল-মাহমুদ একটি দলের নেতৃত্বে। তিনি কাট অব পার্টির দায়িত্বে। সম্মিলিত আক্রমণে পাকিস্তানি বাহিনীর প্রতিরোধ সেদিন একে একে ভেঙে পড়তে থাকে। একপর্যায়ে শুরু হয় হাতাহাতি যুদ্ধ। পাকিস্তানিদের পালিয়ে যাওয়ার পথ ছিল রুদ্ধ। ভোর পাঁচটার দিকে তাদের দিক থেকে গোলাগুলি বন্ধ হয়ে যায়। সেদিন যুদ্ধে পাকিস্তানি বাহিনীর একজন ছাড়া সবাই নিহত হয়। অন্যদিকে মুক্তিবাহিনীর ১৯ জন ও মিত্র বাহিনীর ৫৬ জন শহীদ হন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:শেরপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী
আবদুল হালিম (বীর প্রতীক)

:

**আবদুল হালিম** (জন্ম: ৩০ জুন, ১৯৩৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল হালিমের বাড়ি নোয়াখালী জেলার চাটখিল উপজেলার পরকোট ইউনিয়নের দক্ষিণ রায়দেবপুর গ্রামে। তার বাবার নাম আহমদ আলী পালোয়ান এবং মায়ের নাম জরিনা খাতুন। তার স্ত্রীর নাম হাজেরা বেগম। এ দম্পতির পাঁচ ছেলে, এক মেয়ে। 

## কর্মজীবন
আবদুল হালিম ১৯৭১ সালে দিনাজপুর ইপিআর হেডকোয়ার্টারে কর্মরত ছিলেন। ২৮ মার্চ বেলা ৩টায় পাকিস্তান সেনাবাহিনীর একটি দল দিনাজপুর সেক্টর হেডকোয়ার্টারে আক্রমণ করে। এরপর ইপিআররাও পাকিস্তানিদের পাল্টা আক্রমণ করে। আবদুল মজিদ ছিলেন এন্টিট্যাংক গানচালক। তিনি সে সময় পাকিস্তানি অবস্থানে গোলাবর্ষণ করেন। পরে তারা হেডকোয়ার্টার থেকে বেরিয়ে এসে বিভিন্ন স্থানে অবস্থান নেন। ইপিআরদের প্রথম প্রতিরোধ পাকিস্তানিরা দিনাজপুর থেকে ৩১ মার্চ পালিয়ে যায়।

## মুক্তিযুদ্ধে ভূমিকা
১৯৭১ সালের এপ্রিলের মাঝামাঝি রংপুর-সৈয়দপুর-দিনাজপুর সড়কের দশ মাইল এলাকায় অবস্থান নিয়েছেন একদল প্রতিরোধ যোদ্ধা। দলে ছিলেন ইপিআর, ছাত্র ও যুবক। এই দলের সঙ্গে ছিলেন ইপিআরের আবদুল হালিম। তিনি ছিলেন সিক্স পাউন্ডার গান অপারেটর। সৈয়দপুর সেনানিবাস থেকে এগিয়ে আসছে পাকিস্তানি সেনাবাহিনীর একটি বহর। এই বহরে আছে ট্যাংক, আর্টিলারি গান ও ২৬ ফ্রন্টিয়ার ফোর্স (এফএফ)। মুক্তিযোদ্ধাদের পাকিস্তানিদের সামরিক শক্তি প্রতিরোধ যোদ্ধাদের কয়েক গুণ। তারপরও প্রতিরোধ যোদ্ধারা তাদের আক্রমণ করলেন। শুরু হলো তুমুল যুদ্ধ। কিন্তু সে দিনের এই যুদ্ধ ছিল অসম যুদ্ধ। পাকিস্তান সেনাবাহিনীর ট্যাংক ও আর্টিলারির ব্যাপক গোলার সামনে প্রতিরোধ যোদ্ধারা বেশিক্ষণ টিকতে পারেননি। এক পর্যায়ে তারা ছত্রভঙ্গ হয়ে যেতে বাধ্য হন। ১৬ এপ্রিল দিনাজপুরের পতন হয়। দিনাজপুরের পতন হলে আবদুল হালিম আর মূল দলে যোগ দিতে পারেননি। তিনি কয়েকজনের সঙ্গে বিচ্ছিন্ন হয়ে পড়েন। এরপর তারা ভারতে যান। ভারত থেকে পরে তিনি নিজ এলাকায় চলে আসেন। আবদুল হালিম পরবর্তীতে দুই নং সেক্টরের রাজনগর সাবসেক্টর এলাকায় যুদ্ধ করেন। গণবাহিনীর একটি দলের সঙ্গে তিনি ছিলেন। এই দলের দলনেতা ছিলেন আবদুর রব চৌধুরী। তিনি ছিলেন সহদলনেতা। তারা নোয়াখালী জোর রায়গঞ্জ ও দত্তপাড়াসহ আরো কয়েক স্থানে পাকিস্তানি বাহিনী বা তাদের সহযোগী রাজাকারদের বিরুদ্ধে যুদ্ধ করেছেন। দত্তপাড়ার যুদ্ধে স্থানীয় রাজাকার কমান্ডার ননী চেয়ারম্যান তাদের হাতে নিহত হয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:১৯৩৩-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নোয়াখালী জেলার ব্যক্তি
লাল কাজল

***লাল কাজল*** ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মতিন রহমান। এটি মতিন রহমান পরিচালিত প্রথম চলচ্চিত্র। ছায়াছবিটির কাহিনী লিখেছেন ফজল রহমান এবং চিত্রনাট্য ও সংলাপ লিখেছেন এটিএম শামসুজ্জামান। এতে প্রধান চরিত্রে অভিনয় করেছেন শাবানা, ফারুক, প্রবীর মিত্র, উজ্জ্বল, জুলিয়া প্রমুখ। চলচ্চিত্রটি ৭ম জাতীয় চলচ্চিত্র পুরস্কারে ১টি বিভাগে পুরস্কার অর্জন করে। এছাড়া শ্রেষ্ঠ চলচ্চিত্র হিসেবে বাচসাস পুরস্কার ও প্রযোজক সমিতি পুরস্কার অর্জন করে।

## কাহিনী সংক্ষেপ

## অভিনয়শিল্পী
* শাবানা
* ফারুক
* প্রবীর মিত্র
* উজ্জ্বল
* জুলিয়া
* সুমিতা দেবী
* রওশন জামিল
* আনোয়ারা
* চন্দনা
* সুষমা
* এটিএম শামসুজ্জামান
* নারায়ণ চক্রবর্তী
* সাইফুদ্দিন
* টেলি সামাদ
* আনিস
* বিন্দি হুসাইন

## সঙ্গীত
লাল কাজল ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমদ। ছায়াছবিটির সঙ্গীতায়োজন হয় ঢাকার আলাউদ্দিন লিটল অর্কেস্ট্রায় এবং সঙ্গীত রেকর্ড করেন এমএ মজিদ।

### গানের তালিকা

## পুরস্কার

## তথ্যসূত্র

## বহিঃসংযোগ

বিষয়শ্রেণী:১৯৮২-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:মতিন রহমান পরিচালিত চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
রিভার ভিউ কালেক্টরেট স্কুল, রাজশাহী

**রিভার ভিউ কালেক্টরেট স্কুল** বাংলাদেশের রাজশাহী শহরের একটি শিক্ষা প্রতিষ্ঠান। এটি ১৯৪৭ সালে প্রতিষ্ঠিত হয়।

## ইতিহাস
তৎকালীন জেলা প্রশাসক সরকারি কর্মকর্তা গনের শিশু সন্তানদের শিক্ষাদানের উদ্দেশ্যে ১৯৪৭ সালে ”প্রিপারেটরী স্কুল” নামে একটি ইংলিশ মিডিয়াম স্কুল স্থাপিত করেন। প্রতিষ্ঠালগ্ন থেকে স্কুলের নিয়মিত কমিটির সভাপতি জেলা প্রশাসক, রাজশাহী এবং অন্যান্য সদস্য সরকারের উচ্চ পদস্থ কর্মকর্তা, সরকারী স্কুলের প্রধান শিক্ষক ও এলাকার গণ্যমান্য ব্যক্তিবর্গ দ্বারা পরিচালিত। স্বাধীনতা উত্তর ১৯৭৩ সালে স্কুলটি “প্রিপারেটরী স্কুল” নামে পরিবর্তন করে “ রিভার ভিউ স্কুল করা হয়। ১৯৮৪ সালে স্কুলটি নিম্ন মাধ্যমিক এবং ১৯৮৬ সালে মাধ্যমিক বিদ্যালয়ে পরিণত হয়। ২০০৯ সালে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক স্কুলটির নাম পরিবর্তিত হয়ে রিভার ভিউ কালেক্টরেট স্কুল রাখা হয়।

স্কুলে সর্ব মোট ২৫টি কক্ষ রয়েছে 
১৫ টি শ্রেণিকক্ষ ১টি হল কক্ষ ২টি ল্যাব কক্ষ
১টি কম্পিউটার ল্যাব কক্ষ  ১টি স্পোর্টস কক্ষ
১টি নামাজ কক্ষ  ১টি বঙ্গবন্ধু কর্নার ও লাইব্রেরী  ১টি প্রধান শিক্ষকের কক্ষ ১টি সহকারি প্রধান শিক্ষকের কক্ষ ১টি শিক্ষকমন্ডলীর কক্ষ

## পরিচালনা
প্রতিষ্ঠা লগ্ন থেকে জেলা প্রশাসকের সভাপতিত্বে একটি ম্যানেজিং কমিটির মাধ্যমে স্কুলটি পরিচালিত হয়ে আসছে।

## শিক্ষা কার্যক্রম
বর্তমানে স্কুলটিতে শিশু শ্রেণি থেকে ১০ম শ্রেণি পর্যন্ত পাঠদান করা হয়। মাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিষয়ে পাঠদান করা হয়। বর্তমান শিক্ষকের সংখ্যা ১৫ জন এবং ছাত্র-ছাত্রী ৯'শতের অধিক।

## আরও দেখুন

## তথ্যসূত্র

বিষয়শ্রেণী:রাজশাহী জেলার বিদ্যালয়
বিষয়শ্রেণী:রাজশাহী জেলার মহাবিদ্যালয়
আবদুল হালিম (দ্ব্যর্থতা নিরসন)

**আবদুল হালিম** নামটি নিচের ব্যক্তিবর্গকে নির্দেশ করতে পারে:
* আবদুল হালিম (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা।
* আবদুল হালিম চৌধুরী জুয়েল - বাংলাদেশের স্বাধীনতা যুদ্ধের বীর মুক্তিযোদ্ধা।
* আব্দুল হালিম বুখারী - বাংলাদেশি ইসলামি পণ্ডিত।
* আবদুল হালিম (ক্রিকেটার) -বাংলাদেশী প্রথম শ্রেণির এবং লিস্ট এ ক্রিকেটার।
* আবদুল হালিম (দিনাজপুরের রাজনীতিবিদ) -বাংলাদেশী ও দিনাজপুর-৪ আসনের সাবেক সাংসদ।
* আবদুল হালিম গজনবী - ব্রিটিশ ভারতের একজন রাজনীতিবিদ, জমিদার ও শিল্পপতি।
* আব্দুল হালিম জাফর খান - ভারতীয় সেতার বাদক।
* আবদুল হালিম (বীর বিক্রম) - বাংলাদেশের স্বাধীনতা যুদ্ধের একজন বীর মুক্তিযোদ্ধা।
* আবদুল হালিম বয়াতি - একজন বাংলাদেশি লোকসঙ্গীতশিল্পী।
* আবদুল হালিম মুয়াজ্জম শাহ - মালয়েশিয়ার ১৪তম ও বর্তমান সম্রাট।
* আবদুল হালিম চৌধুরী - বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য ও গণপ্রজাতন্ত্রী বাংলাদেশ সরকারের মন্ত্রী ছিলেন।
* আবদুল হালিম (কমিউনিস্ট নেতা) - বাংলায় ভারতের কমিউনিস্ট পার্টির অন্যতম প্রতিষ্ঠাতা।

## আরও দেখুন

* আব্দুল হালিম (দ্ব্যর্থতা নিরসন)
* হাশিম আবদুল হালিম - ভারতের কমিউনিস্ট পার্টি (মার্ক্সবাদী)-র সদস্য ও পশ্চিমবঙ্গ বিধানসভার সদস্য।
* সৈয়দ আবদুল হালিম শাহ - বাংলাদেশের একজন প্রথম-শ্রেণীর এবং লিস্ট এ ক্রিকেটার।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
নালিশ (চলচ্চিত্র)

***নালিশ*** ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মমতাজ আলী। এটি নায়িকা শাবানার প্রযোজনা সংস্থা এসএস প্রডাকশনস লিমিটেডের ব্যানারে নির্মিত হয়। এতে প্রধান চরিত্রে অভিনয় করেছেন শাবানা, উজ্জ্বল, ইলিয়াস কাঞ্চন, সুচরিতা, আদিল প্রমুখ। ছায়াছবিটি ৭ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।

## কাহিনী সংক্ষেপ

## শ্রেষ্ঠাংশে
* শাবানা
* উজ্জ্বল
* ইলিয়াস কাঞ্চন
* সুচরিতা
* আদিল

## সঙ্গীত
নালিশ ছায়াছবিটির সঙ্গীত পরিচালনা করেছেন আলী হোসেন। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন রথীন্দ্রনাথ রায়।

### গানের তালিকা

## পুরস্কার
**[[৭ম জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
* **বিজয়ী:** শ্রেষ্ঠ চিত্রগ্রাহক (রঙিন) - শফিকুল ইসলাম স্বপন

## তথ্যসূত্র

## বহিঃসংযোগ

বিষয়শ্রেণী:১৯৮২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বধূ বিদায়

***বধূ বিদায়*** ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কাজী জহির। ছায়াছবিটির কাহিনী ও সংলাপ লিখেছেন শেখ আব্দুর রহমান এবং চিত্রনাট্য লিখেছেন কাজী জহির। এতে প্রধান চরিত্রে অভিনয় করেছেন শাবানা, কবরী সারোয়ার, ও বুলবুল আহমেদ। চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ অভিনেতা ও শ্রেষ্ঠ চিত্রগ্রাহক (সাদাকালো) বিভাগে পুরস্কার অর্জন করে।

## কাহিনী সংক্ষেপ

## শ্রেষ্ঠাংশে
* শাবানা - ছায়া
* কবরী সারোয়ার - মায়া
* বুলবুল আহমেদ - সাগর
* রওশন জামিল - সাগরের মা
* কাজী মেহফুজুল হক
* আবুল হায়াত - মাস্টার মশাই
* হাসমত
* এটিএম শামসুজ্জামান
* আশীষ কুমার লোহ
* সাইফুদ্দিন
* টেলি সামাদ
* নাজমুল হুদা বাচ্চু
* দীন মোহাম্মদ
* মজিদ বঙ্গবাসী
* সুলতানা
* সিতারা বেগম

## সঙ্গীত
ছায়াছবিটির সঙ্গীত পরিচালনা করেছেন দেবু ভট্টাচার্য। গীত রচনা করেছেন মোহাম্মদ মনিরুজ্জামান। এছাড়া জাতীয় কবি কাজী নজরুল ইসলাম রচিত "আমার যাবার সময় হল দাও বিদায়" গানটি এই ছায়ছবিতে ব্যবহৃত হয়েছে। বিভিন্ন গানে কণ্ঠ দিয়েছেন সাবিনা ইয়াসমিন ও রুনা লায়লা। ছায়াছবিতে সাবিনা ইয়াসমিনের কণ্ঠে "ইটুস খানি দেখো" ঢালিউডের অন্যতম ক্লাসিক একটি গান।

### গানের তালিকা

## পুরস্কার
**[[৪র্থ জাতীয় চলচ্চিত্র পুরস্কার (বাংলাদেশ)|৪র্থ জাতীয় চলচ্চিত্র পুরস্কার]]**
* **বিজয়ী:** শ্রেষ্ঠ অভিনেতা - বুলবুল আহমেদ
* **বিজয়ী:** শ্রেষ্ঠ চিত্রগ্রাহক (সাদাকালো) - অরুণ রায়

## তথ্যসূত্র

## বহিঃসংযোগ

বিষয়শ্রেণী:১৯৭৮-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
লংডিং জেলা

**লংডিং জেলা** (Pron:/lɒŋˈdɪŋ/) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি ।ইহা অরুণাচল প্রদেশে সম্প্রতি নির্মিত জেলা যা তিরাপ জেলা  দক্ষিণাংশকে উত্কীর্ণ করে গঠিত হয়। জেলাটি পূর্ব মিয়ানমারের সঙ্গে এবং পশ্চিমে ও দক্ষিণে নাগাল্যান্ড রাজ্যের সঙ্গে সীমানায় অংশীদারি। উত্তর দিকে তিরাপ জেলা যা থেকে ২০১২ সনে জেলাটি উত্কীর্ণ করা হয়েছিল। জেলাটির জনসংখ্যা প্রায়  ৬০০০০ এবং আয়তন প্রায় ১২০০ বর্গ কিলোমিটার। লংডিং-এ বছর জুড়ে মনোরম জলবায়ু রয়েছে। পাহাড়ী ভূখণ্ড কারণে, জেলাটির তাপমাত্রা পরিসর
১৫ ডিগ্রী (শীতকালে) থেকে ৩০ ডিগ্রী (গ্রীষ্মকালে)। 

## ইতিহাস
জেলাটি ঐতিহাসিকভাবে ওয়াঞ্চো জাতির লোকেদের বাসস্থান। কম উত্পাদনশীলতার জন্য় জেলাটি রাজ্যে সবচেয়ে অনগ্রসর অঞ্চল হিসেবে বিবেচিত । নতুন জেলা সৃষ্টির ক্ষেত্রে ৭ ই আগস্ট, ২০০৯ তারিখে প্রাক্তন মুখ্যমন্ত্রী দর্জি খাণ্ডুর সভাপতিত্বে রাজ্য মন্ত্রিসভায় অনুমোদন করা হয়। রাজ্য সরকার জেলাটির সীমানা চূড়ান্তকরণের জন্য ২৩ ই জুন, ২০১০ তারিখে একটি উচ্চ- ক্ষমতা কমিটি গঠন করে। ১১ ই আগস্ট ২০১১ তারিখে উচ্চ ক্ষমতা কমিটি কর্তৃক দাখিলকৃত  প্রতিবেদন অনুযায়ী, ২৬ ই সেপ্টেম্বর ২০১১ তারিখে নেপথ্যকণ্ঠভোটের মাধ্যমে অরুণাচল প্রদেশ অধ্য়াদেশ - ২০১১ পাশ দিয়ে লংডিং জেলাটি সৃষ্টি করা হয়।জেলাটি আনুষ্ঠানিকভাবে মুখ্যমন্ত্রী নবাম টুকি কর্তৃক ১৯ ই মার্চ ২০১২ তারিখে উদ্বোধন করা হয়।

## বিভাগসমূহ
জেলাটি ছয় মহকুমা নিয়ে গঠিত। যথাঃ- (১) লংডিং,(২) কানুবাড়ি, (৩) পংচুয়া, (৪) ওয়াক্কা, (৫) লাউনু ও (৬) পুমাও। ইহার অন্তর্ভুক্ত  গ্রামগুলো হচ্ছেঃ- লংফং, নিয়ানু, নিয়াউসা, সেনুয়া, সেনুয়া নক্সা, জেদুয়া, নজিনু, মিন্টং, চানু, লংচান, চুবাম, রুসা এবং রংলুয়া।

## জনপরিসংখ্যান
জেলাটিতে প্রধানত ওয়াঞ্চো জাতির লোকেদের বসবাস করে। এরা সাংস্কৃতিকভাবে নাগা মানুষদের মতই। এরা বন্দুক তৈরী, কাঠ খোদাই ও গুটিকা তৈরী ইত্য়াদির অভ্যাস করে থাকে। এরা এক ধরনের কর্তন এবং দগ্ধ চাষ অনুসরণ  যা ঝুম চাষ নামে পরিচিত।এখনও অনেক মানুষ সর্বপ্রাণবাদ অনুসরণ করে তবুও কয়েকজন খ্রিস্টধর্মে দীক্ষিত করেছেন। অন্যান্য় মানুষ নকটি মানুষ, কোন্য়াক মানুষ ও নাগা মানুষ অন্তর্ভুক্ত জেলাটিতে বসবাস করে।জেলাটিতে আনুমানিক  জনসংখ্যা ৬০,০০০ । 

## তথ্য়সূত্র



বিষয়শ্রেণী:অরুণাচল প্রদেশের জেলা
বিষয়শ্রেণী:লংডিং জেলা
বিষয়শ্রেণী:২০১২-এ অরুণাচল প্রদেশে প্রতিষ্ঠিত
বিষয়শ্রেণী:ভারতের সংখ্যালঘু ঘনীভূত জেলা
ধুলোট

**ধুলোট মেলা**, বা, **ধুলোট গান মেলা** মূলত ভারতীয় কীর্তনীয়াদের মহাসম্মেলন। গৌড়বঙ্গের প্রথিতযশা কীর্তনীয়ারা বছরে এক বার মিলিত হতেন নবদ্বীপের বড় আখড়ায়। নানা ঘরানার কীর্তনীয়ারা নিজেস্ব ঢঙে পরিবেশন করতেন কীর্তন গান। গরানহাটি, মনোহরশাহি, ময়নাডাল ও রেনেটি ঘরানার খ্যাতনামা কীর্তনীয়ারা আসতেন এখানে। গানমেলার শেষদিনে নগর সঙ্কীর্তনের সময় উদ্যোক্তা মাধবচন্দ্র দত্ত পথের ধূলো দুহাতে তুলে ভক্তদের মাথায় নিক্ষেপ করতেন। সেই থেকেই এই উৎসবের নাম ‘ধুলোট’। ১২৫০ বঙ্গাব্দে এই উৎসবের সূচনা হয়। এই উৎসব শুরু হত মাঘ মাসের শুক্লপক্ষে এবং সমাপ্ত হত কৃষ্ণপক্ষের পঞ্চমীর দিন।

চণ্ডী লাহিড়ী জানিয়েছেন, ‘শ্রীপঞ্চমীর (মাঘ মাসের) পরে মাকরী সপ্তমী থেকে পরের কৃষ্ণ পক্ষের চতুর্থী পর্যন্ত গানমেলা বসতো। ভারত বিখ্যাত কীর্তনীয়া যামিনী মুখোপাধ্যায়, ধ্রুব দাস, বড় রসিক দাস, ছোট রসিক দাস, গণেশ দাস, সুরেন আচার্য, অবধূত বন্দ্যোপাধ্যায়, রাধেশ্যাম দাস, রাধাবিনোদ দাস, রাধিকা গোস্বামী, গোপীবল্লব দাস, পণ্ডিতদাস বাবাজি, নবনীধর মিত্রঠাকুর ও খোলবাদক বিষ্ণু দাস, আশুতোষ দাস, মাখন দাস, পূর্ণ দাস আসতেন ও আসর জমাতেন। প্রতিবছর এই আসরে ১০০/১৫০ জন কীর্তনীয়া বাংলার নানা প্রান্ত থেকে যোগ দিতেন।’ আজ আর এই গান মেলার অস্তিত্ব নেই।

## তথ্যসূত্র

বিষয়শ্রেণী:সম্মেলন
বিষয়শ্রেণী:নবদ্বীপ
জতুয়া ঠাঁচ

**জতুয়া ঠাঁচ** হচ্ছে অসমীয়া ভাষায় প্রায় ব্যবহৃত শব্দের সমিষ্ট, যা বিশেষ অর্থ  বুঝানোর জন্য ব্যবহার করা হয়। জতুয়া ঠাঁচের গুয়াহাটির শব্দাৰ্থ আলাদা, কিন্তু বাক্যে ব্যবহার হলে ভিন্ন এবং বিশেষ অর্থ বুঝায়। জতুয়া ঠাঁচের ইংরেজি ভাষার সমার্থক শব্দ হচ্ছে Idiom

## কিছু জতুয়া ঠাঁচ

নিচে কিছু জনপ্ৰিয় জতুয়া ঠাঁচের তালিকা দেয়া হলঃ

* অবস্থা চাই ব্যবস্থা
* অকঁরা মৈত উঠা :
* অলপ ধতুয়া : ভীত
* আঁঠু কাঢ় : গোঁড়াই ভুল
* আঁঠু ল :
* আভুয়া ভরা : মিথ্যা কথা বলে দায় সাড়া
* আকাশত চাং পতা : অস্বাভাবিক কল্পনা করা
* আলাশর লাড়ু : অতি শোচনীয়
* এপাচি শাকত এটা জলকীয়া : প্ৰয়োজনের তুলনায় যোগান কম হওয়া।
* ওপর চকুয়া
* কপাল ফুটা : দুর্ভাগ্য
* কপাল ফুলা : সৌভাগ্যবান হওয়া
* কপাল ধো : নিরাশা
* কপালর ঘাম মাটিত পেলা : কঠোর পরিশ্রম করা
* কঁকাল পর :
* কাণ কটা: নির্লজ্জ
* কাণ দি : মনোযোগ দেয়া
* কাণ চুই থ :
* কাণ চোয়াই থ : মনে রাখার জন্য কোনো কথা জানানো
* কাণত ধরি ক : শপৎ করে বলা
* কাণ সমনীয়া :
* কাণ বাগরা : লোক মুখে শুনা
* কুকুরে মৈ টনা
* খুজি কিল খোয়া : অহেতুক কথার জন্য অপমানিত হওয়া
* গাত সরিয়হ ফুটা
* গা এরা দিয়া : সম্পৰ্ক গোপন রাখা
* গাই বাই চোয়া : চেষ্টা করা
* গা ধরা : শক্ত হওয়া
* ঘর গোনা :
* ঘরিয়ালর চকুপানী : মিথ্যে চোখের পানিতে দুঃখের অভিনয় করা ।
* চকু চরহা : অন্যের ভাল দেখতে না পারা
* চকুত লগা : বড়লোক হওয়া
* চকুর পচারতে : নিমিষে/তৎক্ষণাৎ
* চকুর কুটা দাতর শাল : ঘোর শত্রু ।
* চুক ভেকুলী
* চুঙা চাই সোপা
* চালে-বেরে কোবোয়া : সামঞ্জস্যহীন
* ডলার বগরী :
* তলে পুতল
* দাঁতে ওঁঠে নলগা :
* দেশ চাইহে ভেশ
* ধোদর পছলা :
* ধোঁয়াচাঙত তোল
* নপতা ফুকন : নিজেকে বড় ভাবা
* নদন-বদন :
* নাদর/কুয়ার ভেকুলী
* পর্বতত কাছ কণী বিচরা
* পাবত গজা : মূল না হওয়া
* পানীর তলর কাঁইট : অদৃশ্য শত্রু ।
* পানীত হাঁহ নচরা হওয়া: বড় বিপদ হওয়া
* পানী মিঠৈ
* পাভ লুটি মরা
* পেট চলা : পেটের অসুখ
* পেট মচা :
* পেটতে হাত ভরি লুকা : খুব বেশি ভয় পাওয়া
* পেটে ভাতে খা : কোনো মতে খেয়ে বাঁচা/থাকা
* পানীত পরা : অতলে যাওয়া
* বাট চা : অপেক্ষা করা
* বিনা মেঘে বজ্রপাত : আকস্মিক বিপদ
* বুরেপিত শেলুক
* ভাত মোকলা : জীবিকার উপায় খুঁজা
* ভাত ঘর : বন্ধু/অতি আপন মানুষের ঘর
* মন কর : ইচ্ছা কর/মনোযোগ দেয়া
* মাটির মানুহ : অতি সহজ-সরল লোক
* মূর খা : মৃত্যুর কারণ হওয়া
* মূর ঘমা : অহেতুক চিন্তা করা
* মূর পাতি লোয়া : দায়িত্ব নেওয়া
* মূর পোলোকা মার/দে : গা ডাকা দেওয়া
* মূরে ভরি কঢ়া : বিপরীত কাজ করা
* মূরে কপালে হাত দিয়া : খুব কষ্ট পাওয়া
* হাত উজান দিয়া : কাজে সাহায্য করা
* হাত লর : চোর স্বভাবের
* হাত দীঘল : ক্ষমতাশালী
* হাত সাওটি থকা : কাজ না করা
* হাতে-ভরিয়ে ধরা : কাবু করা
* হাতর মুঠিত রাখা: অধীনে রাখা
* হাত টান : কৃপণ
* শেনর এজাত
* শেন চকুয়া
* শূণ্যত গদা ঘূরোয়া
* সাত ঘাটর চেঙেলী : অতি চালাক
* সাত ঘাটর সৈয়াকণী
* সাহেই সিদ্ধি

## আরও দেখুন

*ফকরা যোজনা

## তথ্যসূত্র

বিষয়শ্রেণী:অসমীয়া ভাষা
বিষয়শ্রেণী:অসমীয়া লোকসাহিত্য
রোন্ডা রাউজি

**রোন্ডা জিন রাউজি** () (জন্ম: ফেব্রুয়ারি ১, ১৯৮৭) হলেন একজন আমেরিকার মিশ্র মার্শাল আর্টিস্ট, জুডো খেলোয়াড়, ডাব্লিউডাব্লিউই সুপারস্টার এবং অভিনেত্রী। তিনি প্রথম মার্কিন নারী হিসেবে ২০০৮ গ্রীষ্মকালীন অলিম্পিকে জুডোতে পদক জয় করেন। তিনি সাবেক ইউএফসি নারী ব্যান্টামওয়েট চ্যাম্পিয়ন এবং সর্বশেষ স্ট্রাইকফোর্স নারী ব্যান্টামওয়েট চ্যাম্পিয়ন। তিনি টানা ১২টি মিশ্র মার্শাল আর্টস ম্যাচে অপরাজিত ছিলেন, এর মধ্যে ৬টি ছিল ইউএফসিতে। তিনি হলি হোমের কাছে হেরে ইউএফসিতে তার একমাত্র হারের স্বাদ গ্রহণ করেন। তিনি ঐ ১২টি খেলার ১১টিতে জয়লাভ করেন প্রথম রাউন্ডে, এর মধ্যে ৯টি ছিল আর্মবারের মাধ্যমে। রাউজি গকর হায়াস্টান একাডেমীর গকর চিভিচ্যান এবং গ্লেনডেল ফাইটিং ক্লাবের এডমণ্ড তারভারড্যানের কাছ হতে প্রশিক্ষণ গ্রহণ করেন। তিনি ২০১৫ সালে গুগলে সবচেয়ে বেশি খোঁজা মানুষদের মধ্যে তৃতীয় স্থান অধিকার করেন।

মে ২০১৫ সালে দুইটি ম্যাগাজিন রোন্ডাকে সবচেয়ে "প্রভাবশালী" সক্রিয় ক্রীড়াবিদ হিসেবে স্বীকৃতি দেয়। একই বছরের সেপ্টেম্বরে ইএসপিএনের অনলাইন ভিত্তিক একটি ভোটে ভোটাররা তাকে "সর্বকালের শ্রেষ্ঠ নারী ক্রীড়াবিদ" নির্বাচিত করে। সেই মাসেই তিনি দাবি করেন যে তিনি ইউএফসিতে নারী এবং পুরুষদের মধ্যে সবচেয়ে বেশি পারিশ্রমিক পাওয়া যোদ্ধা। তিনি ২০১৪ সালে দ্য এক্সপেনডেবলস ৩-এর মাধ্যমে অভিনয়য়ের জগতে পদার্পণ করেন। সেই সাথে ২০১৫ সালের ফিউরিয়াস ৭ এবং এনটারেজ-এর মতো চলচ্চিত্রে তিনি অভিনয় করেছেন।

মার্চ ২০১৬ অনুযায়ী রোন্ডা ইউএফসি নারী ব্যান্টামওয়েটের ২ নম্বর এবং শারডগের মতে ৩ নম্বর যোদ্ধা। শারডগ এবং ফাইট ম্যাট্রিক্স তাকে নারী মিশ্র মার্শাল আর্টিস্টদের মধ্যে ৪ নম্বর পাউন্ড-প্রতি-পাউন্ড যোদ্ধা হিসেবে স্বীকৃতি দিয়েছে।

## তথসুত্র

## বহিঃসংযোগ

* আওয়াকেনিং ফাইটারসে  রোন্ডা রাউজি 
* 
* জুডো ভিশনে রোন্ডা রাউজি
* এমএমএ MMA কুয়াটেবলে  রোন্ডা রাউজি 
* 
* টুইটারে রোন্ডা রাউজি
* ইউএসএ জুডোতে রোন্ডা রাউজি 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:২০০৮ গ্রীষ্মকালীন অলিম্পিকের জুডোকা
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:মার্কিন নারী জুডোকা
বিষয়শ্রেণী:লাতিন আমেরিকান বংশোদ্ভূত মার্কিন ক্রীড়াবিদ
বিষয়শ্রেণী:মার্কিন নারী মিশ্র মার্শাল শিল্পী
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২০০৪ গ্রীষ্মকালীন অলিম্পিকের জুডোকা
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:ক্যালিফোর্নিয়ার পেশাদার কুস্তিগির
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই উইমেন্স ওয়ার্ল্ড চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন
বিষয়শ্রেণী:২১শ শতাব্দীর নারী পেশাদার কুস্তিগির
বিষয়শ্রেণী:নারী বিশ্ব চ্যাম্পিয়ন (ডাব্লিউডাব্লিউই)
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন নারী ক্রীড়াবিদ
আখেনাতেন

**আখেনাতেন** (; **ইখনাতন**, **ইখনাটন**, **আখেনাটেন** বা **আখেনেতন** নামেও পরিচিত; অর্থ "আতেন এর উপাসক") অষ্টাদশ রাজবংশের একজন প্রাচীন মিশরীয় ফারাও ছিলেন। তার শাসনকাল ছিল ১৭ বছর এবং তিনি আনুমানিক ১৩৩৪ বা ১৩৩৬ খ্রিষ্টপূর্বে মারা যান। তিনি ঐতিহ্যগত মিশরীয় বহুঈশ্বরবাদ ত্যাগ করা এবং একেশ্বরবাদের প্রবর্তন করার জন্যে বিশেষভাবে উল্লেখযোগ্য ছিলেন। তার একেশ্বরবাদের উপাসনার দেবতা ছিলেন **আতেন**। প্রাচীন মিশরের গোড়ার দিকের একটি শিলালিপিতে আতেনকে তুলনা করা হয়েছে যেমন তারার তুলনায় সুর্য। পরবর্তীতে আতেনকে শুধুমাত্র দেবতা না বলে, সাধারণ দেবতাদের চেয়ে উচ্চ অবস্থানে **সৌর দেবতা** বলা হতো।

## তথ্যসূত্র

বিষয়শ্রেণী:মিশরের অষ্টাদশ রাজবংশের ফারাও
বিষয়শ্রেণী:মিশরের ইতিহাস
বিষয়শ্রেণী:ধর্ম প্রবর্তক
বিষয়শ্রেণী:খ্রিস্টপূর্ব ১৪শ শতাব্দীতে জন্ম
বিষয়শ্রেণী:নগর প্রতিষ্ঠাতা
বিষয়শ্রেণী:জন্মের সাল অনিশ্চিত
মার্টিন গ্যারিক্স

**মার্টিজিন জেরার্ড গ্যারিটসেন** () যিনি **মার্টিন গ্যারিক্স** নামে অধিক পরিচিত। তিনি একজন ডাচ ডিজে, রেকর্ড প্রযোজক এবং গায়ক। তিনি বর্তমানে *ডিজে ম্যাগাজিন*-এর তালিকায় ১ নম্বর স্থানে রয়েছেন। স্পিনিন রেকর্ডস ছেড়ে দেয়ার পর ২০১৬ সালে তিনি "এসটিএমপিডি রেকর্ডস" নামে একটি লেবেল প্রতিষ্ঠা করেন।

## পটভূমি

গ্যারিটসেন ৮ বছর বয়সে গিটার বাজানো শেখে। ২০০৪ সালের ২০০৪ গ্রীষ্মকালীন অলিম্পিকে টিয়েস্টোকে গান পরিবেশন করতে দেখে তিনি ডিজে হওয়ার ইচ্ছা পোষণ করেন। টিয়েস্টোর "*ট্রাফিক*" নামক একটি তাকে অধিক অনুপ্রেরণা যোগায়, এরই প্রেক্ষিতে তিনি এফএল স্টুডিও নামক একটি সফটওয়্যার ডাউনলোড করেন এবং এর মাধ্যমে গান তৈরি শুরু করেন। ২০১৩ সালে তিনি উটরেচ-এর হারমান ব্রাড একাডেমী হতে স্নাতক অর্জন করেন। তিনি অন্যান্য শিল্পীদের পেছনে থেকে তাদের গান তৈরি করে দেন, এর জন্য তার প্রতি ৫০টি গানের ১টি জনসম্মুখে আসে।

## পুরস্কার এবং মনোনয়ন

## তথ্যসূত্র

## বহিঃসংযোগ

* ফেসবুকে মার্টিন গ্যারিক্স
* ইনস্টাগ্রামে মার্টিন গ্যারিক্স
* 
* সাউন্ডক্লাউডে মার্টিন গ্যারিক্স
* টুইটারে মার্টিন গ্যারিক্স
* ইউটিউবে মার্টিন গ্যারিক্স

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আরসিএ রেকর্ডসের শিল্পী
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:এপিক রেকর্ডসের শিল্পী
বিষয়শ্রেণী:ইলেকট্রো হাউজ সঙ্গীতজ্ঞ
বিষয়শ্রেণী:এমটিভি ইএমএ বিজয়ী
বিষয়শ্রেণী:২১শ শতাব্দীর ওলন্দাজ সঙ্গীতজ্ঞ
বিষয়শ্রেণী:কাসাব্লাঙ্কা রেকর্ডসের শিল্পী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:ওলন্দাজ ডান্স সঙ্গীতজ্ঞ
বিষয়শ্রেণী:ওলন্দাজ ডিজে
বিষয়শ্রেণী:ফিউচার ব্যাস সঙ্গীতজ্ঞ
বিষয়শ্রেণী:আমস্টারডামের সঙ্গীতজ্ঞ
বিষয়শ্রেণী:আমস্টেলভেনের ব্যক্তি
বিষয়শ্রেণী:প্রোগ্রেসিভ হাউজ সঙ্গীতজ্ঞ
বিষয়শ্রেণী:রিপাবলিক রেকর্ডসের শিল্পী
বিষয়শ্রেণী:স্কুল বয় রেকর্ডসের শিল্পী
বিষয়শ্রেণী:সনি বিএমজির শিল্পী
বিষয়শ্রেণী:স্পিনিন রেকর্ডসের শিল্পী
বিষয়শ্রেণী:স্ট্যাম্পড রেকর্ডসের শিল্পী
বিষয়শ্রেণী:ইউনিভার্সাল মিউজিক গ্রুপের শিল্পী
বিষয়শ্রেণী:সিরিয়াস এক্সএম রেডিওর অনুষ্ঠান
বিষয়শ্রেণী:ওলন্দাজ রেকর্ড প্রযোজক
বিগ বস ৯

***বিগ বস ৯*** (এছাড়াও ***বিগ বস: ডাবল ট্রাবল*** নামেও পরিচিত) ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের নবম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৫ সালের ১১ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৪ দিনের যাত্রা শেষে ২০১৬ সালের ২৩শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় টেলিভিশন অনুষ্ঠানের প্রতিযোগী প্রিন্স নারুলা জয়লাভ করেছেন, অন্যদিকে রিষভ সিনহা প্রথম রানার-আপ হয়েছেন। এছাড়াও মন্দনা করিমি, রোশেল রাও এবং কিথ সিকেইরা ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [প্রিন্স নারুলা]]

## তথ্যসূত্র

## বহিঃসংযোগ
*  

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৫-এ ভারতীয় টেলিভিশন মৌসুম
বিষয়শ্রেণী:২০১৬-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান